Συγκριτική μελέτη τριών πρώιμων επιτραπέζιων ποικιλιών αμπέλου καλλιεργούμενων σε μη θερμαινόμενο θερμοκήπιο και στον υπαίθριο χώρο:
Creators: name: Γκατζελάκη, Χρυσούλα Γρηγορίου
Publisher: name: Aristotle University of Thessaloniki
Year: 2008
Subjects: Θερμοκήπιο
Πρώιμες ποικιλίες
Πρωίμιση
Green house
Table grape cultivars

description: Θέμα της παρούσας μεταπτυχιακής διατριβής αποτέλεσε η μελέτη της καλλιέργειας των τριών πρώιμων επιτραπέζιων ποικιλιών αμπέλου Perlette, Cardinal και Αττική, μέσα σε απλό μη θερμαινόμενο θερμοκήπιο και στον υπαίθριο χώρο. Η έρευνα έγινε στις αμπελουργικές εγκαταστάσεις του ΕΘ.Ι.ΑΓ.Ε, στη Θέρμη Θεσσαλονίκης, κατά την περίοδο 2006-2007. Από τη συγκριτική μελέτη των παραπάνω τριών ποικιλιών αμπέλου προέκυψαν τα εξής: Η καλλιέργεια των πρέμνων των ποικιλιών αμπέλου Perlette, Cardinal και Αττική μέσα στο θερμοκήπιο επίσπευσε το χρόνο ωρίμανσης των σταφυλιών και των τριών ποικιλιών, κατά δυο με τρεις περίπου εβδομάδες. Συγκεκριμένα για την ποικιλία Perlette η ωρίμανση των πρέμνων του θερμοκηπίου έγινε 21 ημέρες νωρίτερα από την αντίστοιχη της υπαίθρου και η συγκομιδή του κύριου όγκου των σταφυλιών του θερμοκηπίου της ποικιλίας αυτής έλαβε χώρα στις 18 Ιουλίου 2007, περίοδος στην οποία η προσφορά νωπών σταφυλιών δεν είναι ιδιαίτερα αυξημένη στην εσωτερική αγορά. Η συγκομιδή τόσο της ποικιλίας Cardinal, όσο και της ποικιλίας Αττική προηγήθηκε κατά 18 και 20 ημέρες, αντίστοιχα για τα πρέμνα εντός του θερμοκηπίου σε σχέση με αυτά της υπαίθρου και συγκεκριμένα έλαβε χώρα στις 14 Ιουλίου και 12 Ιουλίου, αντίστοιχα. Επίσης, η συνολική μέση απόδοση σε σταφύλια των πρέμνων στο θερμοκήπιο διαφοροποιήθηκε σημαντικά ανάμεσα στις τρεις ποικιλίες, σε σύγκριση με αυτά της υπαίθρου, αντίστοιχα. Συγκεκριμένα, η σταφυλική απόδοση και στις τρεις ποικιλίες ήταν χαμηλότερη στο θερμοκήπιο. Η μείωση της παραγωγής των πρέμνων στα θερμοκήπια θα μπορούσε να αποδοθεί στο σημαντικά χαμηλότερο ποσοστό εκβλάστησης των λανθανόντων οφθαλμών των πρέμνων, στη σημαντική μείωση της γονιμότητας των βλαστών τους καθώς και στο χαμηλό ποσοστό καρπόδεσης των ταξιανθιών τους. Τέλος, τα έσοδα για τα σταφύλια της ποικιλίας Cardinal στο θερμοκήπιο ήταν περισσότερα από αυτά του υπαίθριου χώρου κατά περίπου 580€ ανά στρέμμα ενώ για την ποικιλία Perlette κατά 234€ ανά στρέμμα. Αντιθέτως τα έσοδα για την ποικιλία Αττική στο θερμοκήπιο ήταν κατά 495€ λιγότερα ανά στρέμμα από αυτά του υπαίθριου χώρου.
description: Subject of this thesis has been the study of the possibility for out of season grape production of the table grape cultivars Perlette, Cardinal and Attiki, by being cultivated in no heated greenhouse and in the field. This research took place in the vineyard installations of ΕΘ.Ι.ΑΓ.Ε, in Thermi of Thessaloniki, during the period 2006-2007. According to the comperative study of the three mentioned cultivars the following conclusions arose: The cultivation of Perlette, Cardinal and Attiki in the greenhouse hastened the time of maturity of the grapes, at least for two weeks. Specifically, for the cultivar Perlette the maturity of the greenhouse grapes took place 21 days earlier than those of the field. The harvest of the main quantity of the greenhouse grapes took place at 18/7/2007, when the supply of table grapes is low in the market. The harvest of cultivars Cardinal and Attiki prefaced for 18 and 20 days correspondingly, for the greenhouse grapes, comparatively to those of the open field, and specifically took place at 14/7 and 12/7 correspondingly. Also the average grape production in the greenhouse, compared to the open field, has been differentiated significantly among the three cultivars. Specifically the production was lower in all of the cultivars of the greenhouse. This decrease at the greenhouse production, can be said that it was due to the lower percentage of bud break of the dormant buds, to the significantly reduction of fruitfulness as well as to the lower percentage of fruit set. Finally, the incomings from the grapes of the variety Cardinal in the greenhouse were more than these of the field grapes, for 580€/1000sq.m and for the variety Perlette, for 234€/1000sq.m. On the other hand, the incomings for the variety Αttiki in the greenhouse were for 495€/1000sq.m. less than the fielg grapes.